Press Online :: Biznis :: FIAT još uvek u štrajku\nRad i dalje obustavljen\nFIAT još uvek u štrajku\nSindikat izračunao da povećanje plate za 60 evra iznosi svega 0,5 odsto profita italijanske kompanije.\nU drugi dan generalnog štrajka u „Fijatu“ ušlo se sa računicom Samostalnog sindikata da bi povećanje plate, što je jedan od osnovnih zahteva radnika, italijansku kompaniju u Srbiji koštalo svega 0,5 odsto profita.\nZato je Samostalni sindikat, pod čijim je okriljem protest u Kragujevcu započeo u utorak, pozvao menadžment kompanije „Fijat-Krajsler automobili Srbiji“ da izađe u susret radnicima, budući da, kako navode u svom saopštenju, proizvodnja i dohodak ne bi mnogo trpeli.\nPoslovodstvo kompanije, u kojoj našoj država ima 33, a „Fijat“ 67 odsto kapitala, za sada se, međutim, ne oglašava povodom radničkih zahteva koji su menadžmentu izneti još pre šest meseci.\nU štrajku je, kako navodi Samostalni sindikat, više od 90 odsto radnika, njih 2.200 od ukupno 2.460 zaposlenih. Do dogovora sa sindikatom nije došlo ni posle dva štrajka upozorenja koji su održani krajem prošle i početkom ove radne sedmice.\nOsim povećanja plate u bruto iznosu sa 38.500 na 45.000 dinara, sindikat traži da se proizvodni proces prilagodi okolnostima koje su nastale posle ukidanja jedne proizvodne smene juna prošle godine, kada je sa posla otpušteno više od 700 radnika.\nTakođe, od menadžmenta kompanije se zahteva i isplata bonusa za 2016, kao i regulisanje isplate naknade za prevoz radnika do fabrike posle 22 sata i pre pet časova ujutru, kada u Kragujevcu ne funkcioniše gradski prevoz koji je zaposlenima, inače, plaćen.\nPrema računici Samostalnog sindikata, jedine reprezentativne radničke organizacije u „Fijatu“ sa oko 1.200 članova, povećanje plate za oko 60 evra kompaniju bi koštalo 1,4 miliona evra, što je mali deo profita koji se zaradi od izvozi automobila.\nInače, u Kragujevcu se sa nevericom gleda na štrajk u najvećoj ovdašnjoj fabrici, budući da bi mogući odlazak „Fijata“ doneo još veće nevolje gradu za koji je Fiskalni savet Srbije rekao da mu preti bankrot. Bez posla ne bi ostali samo zaposleni u fabrici automobili, već i oko 1.500 radnika na platnom spisku „Fijatovih“ kooperanata.\nSamostalni sindikat pozvao je i predstavnike naše države u kompaniji „Fijat-Krajsler automobili Srbija“ da reaguju povodom radničkih zahteva, kako bi se proizvodnja restilizovanog modela „500-L“ nastavila. Sindikalne vođe su, takođe, poručile da će štrajk trajati sve dok se ne ispune radnički zahtevi, odnosno dok sa menadžmentom ne bude potpisan sporazum o novoj organizaciji proizvodnog procesa.


Gradski dečji hor KCZR osvojio specijalnu nagradu na FEDEHO festivalu • ZRENJANIN DANAS\nGradski dečji hor KCZR osvojio specijalnu nagradu na FEDEHO festivalu\nBy Redakcija on 16/05/2022\nNa Festivalu dečijih horova “Fedeho” koji se ove godine održavao od 12. do 14. maja u Dečijem kulturnom centru u Beogradu, Gradski dečiji hor Kulturnog centra Zrenjanina, osvojio je specijalnu nagradu za najbolje izvođenje popularne kompozicije. Hor je nagrađen za izvođenje kompozicije “Odnesi me” Vlade Divljana, za koju je aranžman radio Milan Milisavljević. Pesma je pobrala sve simpatije kako kod publike tako i kod stručnog žirija, pa ni nagrada nije izostala. Korepetitorka Tina Nikolovski dala je svoj stilski pečat celoj zajedničkoj interpretaciji, i zajedno sa dirigentkinjom i pevačima celokupan nastup je obeležen kao izuzetan umetnički doživljaj.\nNa Festivalu hor je izveo duhovnu kompoziciju “Hristos anesti”, obaveznu,zadatu kompoziciju “Vaskršnji jorgovani” Kristine Perezanović, “Malu rukovet” Stevana Stojanovića Mokranjca za dečiji hor i klavir u aranžmanu Milice Manojlović i Vojislava Simića, i “Odnesi me” Vlade Divljana , za koju je hor i nagrađen – navela je Senka Milisavljević, dirigentkinja hora.\n-Gradski dečji hor zrenjaninskog Kulturnog centra još od 2015. godine redovno odlazi na Fedeho festival i uvek se varaća sa vrednim nagradama, od posebnih nagrada za najbolje izbođenje duhovne, obavezne, umetničke kompozicije, do specijalnih nagrada za najboljeg dirigenta festivala i proglašenja apsolutnog pobednika festivala 2019.\n-Na revijalnom delu festivala i dodeli nagrada, nastupao je poseban “Fedeho hor” sačinjen od po par predstavnika iz svakog hora, kojih je ove godine bilo 16 iz raznih krajeva i gradova širom Srbije.


Jahjaga: Referendum ilegalan\nKabinet kosovske predsednice Atifete Jahjage saopštio je da je najavljeni referendum Srba sa severa Kosova o prihvatanju institucija Prištine ilegalan.\nTakođe, ističe se i da su ilegalne i opštinske strukture sa severa Kosova jer nisu izabrane na slobodnim izborima prema Ustavu Kosova.\n"Niko na Kosovu, nijedna opština ili grupacija opština, niti etnička, verska ili politička grupa, ne može da organizuje referendum kako bi se izjasnila da li prihvata državu Kosovo ili ne i da li prihvata kosovske institucije na određenoj teritoriji", navodi se u saopštenju.\nPrirodno pravo svih građana da na ovoj teritoriji budu državljani Republike Kosovo i da je po toj osnovi pravo samoizjašnjavanja opština na severu Kosova "ilegalno i protivustavno i nema nikakav efekat", naglašava se u saopštenju.\nUprkos stavu Beograda da ne treba organizovati referendum, lokalni lideri Srba sa severa Kosova ne odustaju od odluke da se 14. i 15. februara tamošnji građani izjasne da li prihvataju institucije Kosova.


Za vikend je odigrano 17. kolo Područne fudbalske lige Sombor, druga utakmica u prolećnom delu takmičenja sezone 2017/2018.\nUtakmica u Stanišiću, gde je gostovao „Stari grad“ završena je službenim rezultatom 3:0 za domaćina. Kako saznajemo, gosti iz Bačke Palanke došli su deset minuta pre zakazanog početka meča sa sedam igrača, zbog čega je kasnio i sam početak utakmice. Gostujući igrač je jauknuo i pao na travu čim je sudija svirao početak, a utakmica je prekinuta.\nU Liparu je gostovala ekipa „Slavije“ iz Pivnica koja je slavila rezultatom 3:1, a „Hajduk Junior“ je u Tovariševu izgubio od „Vojvodine“ sa 3:0. Loši uslovi nisu sprečili FK „Crvenka“ da osvoji sva tri boda na domaćem terenu. Ovaj tim savladao je ekipu „Rusina“ rezultatom 4:0 golovima Ivića, Kerekeša, Kišjuhasa i Subotića.\n„Budućnost“ iz Mladenova izdominirao je kod kuće savladavši „Mladost“ iz Kruščića sa čak 7:0, dok su „Hercegovac“ iz Gajdobre i „Budućnost“ iz Paraga igrali nerešeno 2:2. Ekipa „Krila Krajine“ savladala je „Kulu“ sa 4:0.\nFK „Borac“ iz Bačkog Gračaca napustio je takmičenje i svi bodovi osvojeni u mečevima sa njima su obrisani.\nNa začelju tabele je i dalje „Stanišić“ sa 44 boda, a prate ga „Crvenka“ sa 35 i „Hajduk junior“ iz Odžaka sa 29 bodova.\nPodručna fudbalska liga,\nViše iz ove kategorije « Potrebna obnova zgrade Somborskog pevačkog društva\tU Somboru povećan broj razvoda »


U dodatku saznajte koja feng-šui pravila morate da poštujete kako biste privukli novac u svoj dom.\nSvake srede Srpski telegraf svojim čitaocima poklanja dodatak Žena!\nKako privući novac u dom\n- Domovi bi trebalo da budu zdravi i usklađeni s energijom korisnika, i to je ključno. Ipak, nijedna osoba ne može da dostigne željenu tačku razvoja ili ličnog cilja vezanog za realizaciju određenih ideja ako nema dovoljno novca - navodi feng-šui stručnjak i osnivač instituta Sandra Drinčić za Srpski telegraf i nudi praktične savete o onome što možete sami da uradite, a da prvenstveno obratite pažnju na misli o novcu i poradite na njima.\nViše pročitajte u dodatku Žena.\nTakođe, saznajte sve o anoreksiji i bulimiji - psihofizičkim bolestima o kojima se gotovo i ne govori, a koje se teško se otkrivaju. Dijagnoza se postavlja uglavnom kada je poremećaj u ishrani veoma uznapredovao... "Nisam povraćala zato što sam jela, nego sam jela da bih povraćala", ispričala je Milja Krivokuća, koja je nekada patila od bulimije, a danas mnogo lakše prihvata svoje telo i ne oseća se glomaznom i teškom...


"Uništen i izgubljen je i originalni primerak Dejtonskog sporazuma", otkriva za "Srpski telegraf" Dačić, koji je istraživao kako su nestali sporazumi koji su za Srbiju i danas od ključne važnosti.\n"Svi se prave blesavi kad ih pitam, a nezamislivo je da Srbija nema sačuvan primerak Dejtonskog sporazuma. Svi Miloševićevi saradnici tvrde, a njegova sekretarica se kune da je Milošević zvao i da joj je dao papir na kome je Holbruk, tadašnji glavni pregovarač između Zapada i Srbije i američki izaslanik, potpisao Miloševiću (tokom pregovora 1998. i 1999) da Amerika nikada neće priznati nezavisnost Kosova", kaže Dačić.\n"Nema ni tog papira, oni su, bre, sve opljačkali. Kad su hapsili Slobu, ništa nije ostalo", navodi Dačić za "Srpski telegraf".\n"Dejtonski sporazum je njegovo delo, kao i druga stvar, ono za šta se još danas jedino držimo, a to je Rezolucija 1244", navodi Dačić.\nDa su dokumenta uništena ili nestala, potvrdili su za "Srpski telegraf" i bivši državni funkcioneri, ali i nekadašnji ministri DOS.\nJedno od objašnjenja gde je nestao "dejtonac" pružio je bivši ministar spoljnih poslova i čelnik DOS Goran Svilanović, koji je tvrdio da nije zatekao ovaj dokument kada je preuzeo resor 2000. godine, a da su mu službenici rekli da je možda izgubljen kada je arhiva sklanjana za vreme bombardovanja 1999. godine, navodi list.


Republika / NIKOLA ĐURIČKO, KANDIDAT ZA ODBORNIKA SA ĐILASOVE LISTE: Mladi da odlučuju o svojoj sudbini\nponedeljak, 12. 2. 2018.| 18:45\nKandidat za odbornika liste koju predvodi Dragan Đilas i funkcioner Pokreta slobodnih građana glumac Nikola Đuričko poručio je u razgovoru sa mladima da ne dozvole da drugi odlučuju o njihovoj sudbini i da glasaju 4. marta.\nĐuričko, navodi se u saopštenju, rekao je da mladi često neće da glasaju jer im se ne dopada politička ponuda, šaljivo upoređujući izbore sa nekom igrankom.\n- To bi bilo kao da si na igranci i kažeš nema nijedna devojka koja meni odgovora. Nemojte imati takav pristup i nemojte da drugi odlučuju o vašoj sudbini - apelovao je Đuričko.\nIstakao je da je njegova obaveza kao javne ličnosti da iznese svoje mišljenje i da ne može da ćuti, kao što, kaže, nije ćutao ni za vreme diktature Slobodana Miloševića, te da će na izborima "opet pobediti olovkom".\nSVETISLAV GONCIĆ U MLADENOVCU: Novca ima i ulaže se u našu budnošt i budućost dece\nNikola Đuričko Glumac Izbori Kampanja Beograd Izbori u Beogradu Dragan Đilas


Predsednik Pokrajinskog odbora Demokratske stranke Nebojša Novaković ocenio je danas da je ugovaranje izgradnje autoputa u Srbiji po ceni od 20 miliona evra po kilometru dokaz „ogromnog zaduživanja i pljačke države, ne stranih investicija“.\nOn je podsetio da je ministar gradjevinarstva Tomislav Momirović potpisao, pre dva dana, ugovor o izgradnji deonice autoputa prema crnogorskoj granici, od Požege do Duge Poljane kod Sjenice, sa kineskom kompanijom CRBC, posle neposredne pogodbe, bez tendera.\nDeonica je duga 75 kilometara, a ugorena cena iznosi, kako je ocenio Novaković, „neverovatnih 1,5 milijardi evra“.\n„Time je izgradnja kilometra autoputa u Srbiji dostigla cifru od 20 miliona evra, što je cena koja se u regionu može porediti jedino sa cenom izgradnje autoputa Podgorica-Mateševo u Crnoj Gori, koju je kleptokratski režim Mila Djukanovića takodje ugovorio neposrednom pogodbom sa istom kineskom kompanijom, CRBC“, naveo je Novaković u saopštenju.\nOn je istakao da je potpisan ugovor sa CRBC i o izgradnji Fruškogorskog koridora po ceni od 606 miliona evra, odnosno skoro 13 miliona evra po kilometru.\n„Pružili smo dokaze da je cena ugovorena direktnom pogodbom barem dvostruko veća od realne, misleći da je to maksimum za vladajući režim. Medjutim, cenom od 20 miliona evra po kilometru za deonicu auto puta od Požege do Duge Poljane kod Sjenice, vladajući režim je ponovo dokazao da za njih ne postoji gornja granica beskrupuloznosti i korumpiranosti“, kazao je Novaković.\nKako je dodao, kilometer autoputa od Zagreba do Splita koštao je 6,7 milona evra, kroz Vardarsku dolinu u Severnoj Makedoniji 8,7 miliona evra, a izgradnja izuzetno zahtevnog autoputa Egnatia Odos u Grčkoj, koji preko najtežeg planinskog terena povezuje Solun sa Igumenicom na Jonskom moru, 8,3 miliona evra po kilometru.\n„Cene izgradnje ovih autoputeva ugovorene su putem tendera, dok se u Srbiji svi kapitalni infrastrukturni projekti koje izvode firme iz Kine, Turske, Azerbejdžana i drugih zemalja ugovaraju u četiri oka, neposrednom pogodbom, izbegavanjem Zakona o javnim nabavkama, pod formom medjudržavnog ugovora“, istakao je Novaković.\nRežim u Srbiji po njegovim rečima „uspešno sakriva od javnosti da ovo nisu nikakve kineske, turske, azerbejdžanske investicije, nikakvi pokloni, nego se Srbija dodatno zadužuje kod ovih zemalja, u najvećoj meri od Kine“.\n„Gradjani Srbije nisu svesni koliki su zajmovi u pitanju – samo Kini će Srbija dugovati blizu 15 miijardi evra ukoliko se svi ugovori i sporazumi realizuju po ugovorenim cenama“, rekao je Novaković.\nPo njegovoj računici, „Srbija je tokom perioda od blizu 200 godina, od Knjaza Miloša do Borisa Tadića, završila sa ukupnim dugom od 15 milijardi evra, da bi je naprednjački režim za samo deset godina zadužio za još preko 15 milijardi evra“.\n„Kada se ovome dodaju i kineski krediti, ukupni dugovi Srbije će se popeti blizu neverovatnih 50 milijardi evra. Ovo je pljačka neverovatnih razmera. Ne zadužuje se samo sadašnja generacija, nego će i naša deca i unuci morati da vraćaju ono što je naprednjački režim opljačkao“, rekao je Novaković.\nauto putevi, Demokratska stranka, Kina, krediti, zaduživanje


Tegeltija-Nelson: BiH ne može sama riješiti migrantsku krizu | Starmo\nNaslovnica Politika Tegeltija-Nelson: BiH ne može sama riješiti migrantsku krizu\nTegeltija-Nelson: BiH ne može sama riješiti migrantsku krizu\nSarajevo — Predsjedavajući Vijeća ministara BiH Zoran Tegeltija razgovarao je danas u Sarajevu sa ambasadorom SAD-a u BiH Ericom Nelsonom o aktuelnoj političkoj i ekonomskoj situaciji u BiH, sa posebnim akcentom na posljedice izazvane koronavirusom.\nTegeltija je ukazao na važnost saradnje svih nivoa vlasti u BiH kako bi se sačuvali ljudski životi i riješila zdravstvena i humanitarna kriza izazvana pandemijom, te ubrzao ekonomski oporavak zemlje.\nIstakao je da je novonastala situacija u zemlji značajno uticala na dinamiku realizacije prethodno definisanih prioriteta Vijeća ministara koji se odnose na nastavak provođenja reformi i evropski put BiH, naglasivši da Vijeće ministara ulaže maksimalne napore u realizaciji preuzetih obaveza.\nSagovornici su razmijenili mišljenja i o aktuelnim problemima u vezi sa migrantskom krizom i trgovinom ljudima.\nZajednički su ocijenili da BiH ne može sama da riješi problem migrantske krize, te ukazali na potrebu veće koordinacije svih nivoa vlasti u BiH, ali i saradnje sa zemljama Evropske unije, saopćeno je iz Vijeća ministara BiH.\nUhapšen zbog krijumčaranje migranata iz Bangladeša


Slučaj "Vardi" - Vesti potvrdio i Ranijeri, zakazan i medicinski pregled! - Sportske.net\nSlučaj "Vardi" - Vesti potvrdio i Ranijeri, zakazan i medicinski pregled!\nKlaudio Ranijeri je potvrdio da je stigla ponuda u Lester.\nGvardiola kupuje na 'Emiratima'?Otkriveno - Junajted odbio da dovede Vardija, ali zbog koga?!Gardijan - Arsenal aktivirao klauzulu za zvezdu Lestera!Gardijan - Arsenal aktivirao klauzulu za zvezdu Lestera!Padaju kvote da će Vardi u Arsenal!\nLester bi vrlo lako mogao da ostane bez Džejmija Vardija ovog leta, razlog je niska klauzula koju ima u ugovoru i koja važi samo za klubove koji igraju Ligu šampiona.\nArsenal je među njima, oni su aktivirali klauzulu od 20 miliona funti i sada će pregovarati sa Vardijem kome će ponuditi platu od 120 hiljada funti nedeljno. Da podsetimo, on je do sada imao 70 hiljada nedeljno u Lesteru.\nOvo je potvrdio i Klaudio Ranijeri, šef struke "Lisica".\n"Sve je tačno", rekao je Klaudio Ranijeri kada su ga italijanski novinari upitali da li je Arsenal aktivirao klauzulu.\nDakle, sada je sve na Vardiju, pojedini mediji su preneli i da je bukiran medicinski pregled na "Emiratima" za sutra i da će engleski reprezentativac postati član Arsenala brže nego što ste očekivali. Javlja se da će se to desiti u ponedeljak, Venger ga želi što pre u svom timu.\nIpak, ostaje nam da sačekamo da se pregovori završe do samog kraja i da Vardi potpiše ugovor sa Arsenalom, još uvek nema nikakve zvanične potvrde...


Đorđević: O "srpskom svetu" govori čovek koji kaže da nemamo metar na Kosovu i koji dozvoljava da Rio Tinto dođe u Srbiju (VIDEO) - Politički.rs\nDirektor Centra za regionalizam Aleksandar Popov i lider pokreta “Oslobođenje” Mlađan Đorđević složili su se u Novom danu na televiziji N1 da “mini Šengen i politika ‘srpskog sveta’ ne idu zajedno”, uz različite argumente. Popov kaže das je “mini Šengen zapravo jedna stvar u izlogu koja se pokazuje Evropi i svetu, kao ‘vidite mi možemo da sarađujemo sa svojim susedima i želimo'”, dok Đorđević kaže da je “mali Šengen posle Vašingtonskog sporazuma put ka stvaranju Velike Albanije i nije nikakav srpski interes”.\nPrema rečima Popova, tonalitet i sadržaj Vulinove izjave „izazivaju veliku zebnju kod građana ove zemlje, ali i građana regiona“.\n„Problem je što su i Vulin i drugi ljudi koji su na čelu ove države, bili na vlasti devedesetih godina, kada je slična ideja pokušala da se ostvari, ideja Velike Srbije. Svaki pametan čovek zna da to ne može da se ostvari mirnim putem“, kaže Popov.\nGovoreći o izjavi Vulina, kaže da će „ovde neko reći da je to za unutrašnju upotrebu, što delimično i jeste“.\n„Ovo sve govori da mi u regionu živimo u atmosferi nezavršenog rata“, kaže Popov.\nĐorđević kaže, „što se tiče srpskog sveta, da je normalno da Srbija ima pravo da se brine o svojim sunarodnicima“.\n„Vulin je megafon Aleksandra Vučića, imate često bacanje tih medijskih udica, to je jedna predstava juče, videli smo jednu predstavu, u kome su bivši zamenik Mire Marković i bivši Šešeljev sekretar imali jedan igrokaz“, kaže Đorđević.\nĐorđević je upitao o kakvom „srpskom svetu govori čovek koji je rekao da mi nemamo metar na Kosovu, čovek koji dozvoljava da Rio Tinto dođe u Srbiju“…\n„Kakvu on brigu može da pokaže“, kaže Đorđević.\nPopov se, kaže, slaže sa Đorđevićem da je „legitimna stvar briga Srbije za pripadnike svoje nacije u okruženju“.\n„Ali ona ima granice, tačno u onoj meri u kojoj Srbija ne bi dozvolila da se druga država meša, štiteći svoje sunarodnike“, kaže Popov.\nDodao je da „ima lidera Srba u pojedinim zemljama, koji više štete položaju Srba u tim zemljama, nego koriste“.\nNa pitanje idu li zajedno politike „srpskog sveta“ i „mini Šengena“, Popov kaže „naravno da ne“.\n„Mini Šengen je zapravo jedna stvar u izlogu koja se pokazuje Evropi i svetu, kao vidite mi možemo da sarađujemo sa svojim susedima i želimo, ali bliži se druga godišnjica mini Šengena, a slabe rezultate daje. Ako se desi neki veći sukob unutar Evrope ili na globalnom nivou tek tada će doći u igru prekrajanje granica, što može dovesti do ivice svetskog rata, čemu ne treba da se radujemo, a i ako se to desi, Srbija neće ostvariti Vulinov san o srpskom svetu, nego će postati plen neke velike sile“, kaže Popov.\nĐorđević kaže da je „mali Šengen posle Vašingtonskog sporazuma put ka stvaranju Velike Albanije“.\n„On nije nikakav srpski interes. Ono juče je bila slika šta nas čeka u narednim događajima, ne može se ova vlast smeniti izborima, ili ustanak ili nestanak. Dok je Srbija zarobljena, nema stvaranja srpskog sveta“, kaže Đorđević.\nTags: ALEKSANDAR POPOV ALEKSANDAR VUČIĆ ALEKSANDAR VULIN CENTAR ZA REGIONALIZAM MLAĐAN ĐORĐEVIĆ POKRET OSLOBOĐENJE SRPSKI SVET\nPrevious Otadžbina: Vučiću je bilo lako da ŠALJE TUĐE SINOVE U RAT, danas kad ima svoje, on je mirotvorac i nema nameru da zaštiti Srbe na KiM\nNext Vučić čestitao Kurban Bajram


Prošlogodišnji sajam je otvorio: Nenad Katanić Pomoćnik ministra poljoprivrede Lazar Popović MLINPEK ZAVOD - Organizator Slobodan Cvetković NOVOSADSKI SAJAM - Suorganizator Jovan Misojčić DADEX-Generalni sponzor Pekarstva Cagdas Ingin ALAPALA Generalni sponzor Mlinarstva\nOBAVEŠTENJE ZA MEDIJE 4. MLINPEK EXPO Tokom protekla tri dana, u Master centru Novosadskog sajma održan je 4. MLINPEK EXPO, sajamska manifestacija jedinstvena u regionu, koja već četvrtu godinu okuplja mlinare, pekare i sve ostale koji se bave prometom ili preradom žita i brašna. Manifestaciju je otvorio pomoćnik ministra poljoprivrede Nenad Katanić, a manifestaciji su prisustvovali i Danilo Golubović ispred ministarstva za evropske integracije, Marko Rovčanin ispred pokra- jinskog sekretarijata za poljoprivredu i Nenad Vujović ispred poljoprivredne inspekcije. U okviru manifestacije su održana četiri stručna seminara. Prvi sem- inar je bio posvećen kvalitetu i bezbednosti pšenice. Od strane eminentnih stručnjaka obrađena je aktuelna tema uticaja kli- matskih promena na kvalitet i bezbednost pšenice sa posebnim osvrtom na uticaj vremenskih prilika na rod pšenice 2019. godine, i trendove na domaćem i svetskom tržištu pšenice. Nadalje je razma- trana za mlinare aktuelna problematika unapređenja postojećih i mogućnost uvođenja novih postupaka za unapređenje za potrošače sve aktuelnijeg pitanja bezbednosti hrane i uticaj ovih postupaka na randmane u proizvodnji i na kvalitet proizvoda. Tokom drugog dana održana su dva seminara posvećena razvoju pekarstva u okviru kojih je razmatrana problematika savremenih trendova u pekarstvu i prezentovane inovacije namenjene pekarima. Poseban akcenat stavljen je na povećanje nutritivne vred- nosti pekarskih proizvoda, proizvodnju pekarskih proizvoda bez glutena, bez aditiva i sa smanjenom količinom soli, kao i na primenu automatizacije i IT rešenja u pekarskim pogonima. U okviru sajamskog dela učesnicima su se predstavili proizvođači opreme, sirovina, dodataka, laboratorijske opreme i usluga iz 12 zemalja sveta: Srbije, Poljske, Turske, Italije, Češke, Hrvatske, Fran- cuske, SAD, Mađarske, Slovenije, Nemačke i Švedske. Posebnu pažnju privukle su demonstracije proizvodnih procesa, performansi opreme i izrada proizvoda uživo koji su se odvijali na mnogim štandovima.\nProšlogodišnji sajam je otvorio: Nenad Katanić Pomoćnik ministra poljoprivrede Lazar Popović Mlinpek Marketing - Organizator Slobodan Cvetković NOVOSADSKI SAJAM - Suorganizator Jovan Misojčić DADEX-Generalni sponzor Pekarstva Cagdas Ingin ALAPALA Generalni sponzor Mlinarstva\nOBAVEŠTENJE ZA MEDIJE 4. MLINPEK EXPO Tokom protekla tri dana, u Master centru Novosad- skog sajma održan je 4. MLINPEK EXPO, sajamska manifestacija jedinstvena u regionu, koja već četvrtu godinu okuplja mlinare, pekare i sve ostale koji se bave prometom ili preradom žita i brašna. Manifestaciju je otvorio pomoćnik ministra poljoprivrede Nenad Katanić, a manifestaciji su prisustvovali i Danilo Golubović ispred ministarstva za evropske integracije, Marko Rovčanin ispred pokrajinskog sekretarijata za poljoprivredu i Nenad Vujović ispred poljoprivredne inspekcije. U okviru manifestacije su održana četiri stručna seminara. Prvi seminar je bio posvećen kvalitetu i bezbednosti pšenice. Od strane eminentnih stručnjaka obrađena je aktuelna tema uticaja kli- matskih promena na kvalitet i bezbednost pšenice sa posebnim osvrtom na uticaj vremenskih prilika na rod pšenice 2019. godine, i trendove na domaćem i svetskom tržištu pšenice. Nadalje je razmatrana za mlinare aktuelna problematika unapređenja postojećih i mogućnost uvođenja novih postupaka za unapređenje za potrošače sve aktuelnijeg pitanja bezbednosti hrane i uticaj ovih postupaka na randmane u proizvodnji i na kvalitet proizvoda. Tokom drugog dana održana su dva seminara posvećena razvoju pekarstva u okviru kojih je raz- matrana problematika savremenih trendova u pekarstvu i prezentovane inovacije namenjene pekarima. Poseban akcenat stavljen je na povećanje nutritivne vrednosti pekarskih proizvoda, proizvodnju pekarskih proizvoda bez glutena, bez aditiva i sa smanjenom količinom soli, kao i na primenu automatizacije i IT rešenja u pekarskim pogonima. U okviru sajamskog dela učesnicima su se pred- stavili proizvođači opreme, sirovina, dodataka, laboratorijske opreme i usluga iz 12 zemalja sveta: Srbije, Poljske, Turske, Italije, Češke, Hrvatske, Fran- cuske, SAD, Mađarske, Slovenije, Nemačke i Švedske. Posebnu pažnju privukle su demonstracije proizvodnih procesa, performansi opreme i izrada proizvoda uživo koji su se odvijali na mnogim štan- dovima.


Dodik, Cvijanović i Višković na sastanku s Vučićem\nPosjeta bh. političara uslijedila je nakon što je Aleksandar Vučić na izborima održanim u nedjelju osvojio još jedan predsjednički mandat.\nPredsjednik Republike Srbije Aleksandar Vučić sastao se jučer u Beogradu sa Miloradom Dodikom, članom Predsjedništva BiH, Željkom Cvijanović, predsjednicom entiteta RS i Radovanom Viškovićem, predsjednikom Vlade RS.\n“Hvala rukovodstvu RS i BiH na čestitkama! Imali smo dobar sastanak o ključnim pitanjima nastavka saradnje Republike Srbije i RS”, napisao je Vučić na svom Instagram profilu.\nDodik je ranije čestitao Vučiću pobjedu na izborima, ističući da je još jednom potvrđena ‘neprikosnovena volja naroda da ih Vučić vodi putem mira, stabilnosti, prosperiteta i ekonomskog razvoja’.\n“Dragi prijatelju, još jednom si dokazao da narod u Srbiji u tebi vidi oslonac i garant njenog daljeg jačanja, a mi u RS svojim glasom dali smo podršku stabilnosti regiona, razvoju, napretku i slobodi cijelog srpskog naroda”, istakao je Dodik.


UN: Ko ima zamerke, a ko podržava Prištinu?\nM. D. 17. maja 2016. 09:05\nAmbasadori zemalja članica UN pozvali su u SB na primenu svih dogovora koje su Beograd i Priština postigli u Briselu.\nPoziv uključuje povećanje napora za uspostavljanje Zajednice srpskih opština (ZSO), uz ocenu da je nasilje na Kosovu neprihvatljivo.\nPredstavnik Rusije je kazao da Priština zanemaruje i pokušava da jednostrano promeni sporazum postignut sa Beogradom o ZSO, uz prećutnu dozvolu EU.\n„Priština mora odmah da primeni sporazum o ZSO i to će da bude lakmus test njene spremnosti da ispuni obaveze, inace ćemo videti pogoršanje situacije na Kosovu i oko njega“, rekao je ruski predstavnik, naglasivši da je rezolucija SB UN 1244 bila i ostaje jedina platfoma za rešavanje situacije na Kosovu.\nPredstavnik SAD pozvao je Beograd i Prištinu da bez odlaganja primene briselske sporazume uključujući sporazum o ZSO založivši se takođe za prijem Kosova i Interpol i smanjenje budžeta Unmika.\nI predstavnik Britanije pozvao je lidere Beograda i Prištine da pređu sa reči na dela i primene dogovoreno, ali je i istakao da odluka o prijemu Kosova u Fifa i Uefa pokazuje da u međunarodnoj zajednici postoji rastuće poverenje prema Kosovu.\nKako je rekao, odluka o prijemu Kosova u Fifa i Uefa i preporuka Evropske komisije o uvođenju bezviznog režima kosovskim građanima pokazuju da razgovori na sednicama Saveta bezbednosti „postoje u vakuumu“, dok se nezavisnost Kosova potvrđuje.\nOn je rekao i da nasilju opozicije na Kosovu nema mesta i da svi kosovski politički lideri treba da održe obećanja.\nTakođe je predložio da se prorede sednice Saveta bezbednosti o Kosovu, kao i izveštaji generalnog sekretara UN.\nPredstavnik Francuske rekao je da će njegova zemlja nastaviti da podržava napore Kosova da obezbedi međunarodno priznanje svoje zemlje, podsetivši da je Kosovo primljeno u Fifa, mesec dana pred Evropsko prvenstvo u fudbalu 2016.\nTakođe je rekao da Francuska podržava prijem Kosova u Interpol i Savetu Evrope, kao i OEBS.\nOn je izrazio snažnu podršku dijalogu Beograda i Prištine i pozvao na primenu svih sporazuma u okviru Briselskog dijaloga, uključujući formiranje ZSO, za koju je istakao da je „kamen temeljac dijaloga“.\nZatražio je od obe strane da nastave dijalog kako bi doneli nove rezultate u narednih nekoliko nedelja.\nIzrazio je i zabrinutost zbog nasilja i zastrašivanja od strane dela kosovske opozicije, ocenivši da je to apsolutno neprihvatljivo.\nPredstavnik Francuske je poručio i da se mora što pre ratifikovati dogovor sa holandskom vladom o osnivanju suda za ratne zločine u Hagu, ukazavši da bi to bila jasna demonstracija posvećenosti Kosova uspostavljanju vladavine prava.\nPredstavnik Kine je poručio da njegova zemlja podržava teritorijalni integritet i suverenitet Srbije i, kao i ambasadori Urugvaja, Venecuele i Egipta, istakao da je rezolucija 1244 i dalje pravna osnova za rešavanje svih pitanja vezanih za Kosovo.\nUrugvaj je ostao pri stavu da ne prihvata nezavisnost Kosova, a i Angola je izrazila podršku suverenitu i teritorijalnom integritetu Srbije.\nDa dijalog nema alternativu poručio je i predstavnik Španije, koji je izrazio zabrinutost zbog nasilja i problema u političkom životu Kosova.\nOn je istakao da bez odlaganja u praksi treba sprovesti dogovore iz Brisela, što ukljucuje i ZSO.\nI predstavnik Ukrajine je izrazio zabrinutost zbog unutrašnjih političkih prilika na Kosovu, vandalizma, pretnji i nasilja, upozorivši da političke tenzije negativno utiču na napredak u dijalogu Beograda i Prištine. Konstatovao je i nedostatak napora kosovskih institucija u uspostavljanju ZSO i pozvao Prištinu da udvostruči napore u primeni dogovorenog, uz napomenu da mir, stabilnost i unapređenje poštovanja ljudskih prava i formiranje ZSO treba da budu prioriteti u radu Unmika.\nPredstavnik Japana pozdravio je izbor Hašima Tačija za predsednika kao značajan korak ka demokratiji i poručio da Beograd i Priština treba da nastave dijalog i normalizuju odnose, u duhu tolerancije i zajednickog interesa.


Polaganjem venaca na spomen obeležja i pomenima stradalim civilima i borcima za slobodu, u Loznici, Kraljevu, Nišu i Kruševcu obeležena je 75 togodišnjica od oslobođenja u drugom Svetskom ratu.\nPomen stradalima kraj spomen kosturnice u Dragincu kod Loznice, gde je na današnji dan streljano 2950 ljudi , još jedno je podsećanje na prvi masovni zločin u Srbiji nad civilima u Drugom Svetskom ratu. >> Pročitaj celu vest na sajtu RTS << Najmlađa žrtva bila je stara svega 3 dana. Dobrivoje Tošković tada četrnaestogodišnjak, pukom srećom je uspeo da preživi.\n"To mi je jedno teško sećanje, ali me ne progoni. Zato što sam znao da je mnogo ljudi stradalo. Da sam mogao i ja da stradam. Sticajem okolnosti mi smo ostali živi" kaže Dobrivoje Tošković iz Loznice.\nKomemorativnom sednicom u Skupštini grada, polaganjem venaca, parastosom i prigodnim programom, u Kraljevu je obeležen dan sećanja kada su vojnici nacističke Nemačke uzeli prve taoce i u narednim danima streljali više od 2 200 civila.\n"Brat mi je streljan. 24 godine imao.Bio je činovnik u fabrici aviona" ističe Desanka Kočević, 97 god preživela.\n"Otac mi je ovde streljan, imala sam sedam godina" kaže Vera Čolović, iz Kraljeva.\nJedan od najupečatljivijih simbola otpora u Drugom Svetskom ratu su tri pesnice na Bubnju, brdu iznad Niša gde je streljano više od 10 000 ljudi , a najviše zarobljenika logora na Crvenom krstu. Niš je oslobođen na današnji dan zahvaljujući 22. Diviziji narodnooslobodilačkog pokreta , posle višednevnih borbi u istoriji poznatih kao "Niška operacija".\n"Kažu da je ovde, na ovom delu stajalo ,,Živeo komandant, živeo oslobodilac Niša, general lajtnant Koča Popović, koji je u 16 sati, 14. Oktobra sa jedinicama Trinaestog korpusa, sa delovima i Četrnaestog , ušao u oslobođeni Niš" naglašava Mirko Starčević, SUBNOR Niš.\n14. oktobar se u Kruševcu obeležava kao Dan oslobođenja grada i u Prvom i u Drugom Svetskom ratu. Zato su osim na humke streljanih civila i palih boraca Rasinskog partizanskog odreda na Slobodištu, venci položeni na sve spomenike stradalima u oslobodilačkim ratovima. Zahvaljujući saradnji sa udruženjem ratnih veterana iz Lipecka, grada pobratima, obeležje kraj Rasine, upotpunjeno je spomen pločom sa 22 imena poginulih Ruskih vojnika.\n"Ponosni smo na naše pretke, vojnike koji su dali doprinos velikoj pobedi . Rusija i Srbija su zajedno prošle veliki istorijski put, pun poteškoća i prepreka. Ali je to ojačalo naše prijateljstvo" kaže Jevgenij Čunosiv, major Ruske Federacije.\nPovodom ove značajne godišnjice, kruševljani su dobili Park prijateljstva. Nova zelena oaza površine 22 ara, nalazi se u jednoj od najfrekventijih gradskih zona, u naselju Rasadnik, u blizini škola i zatvorenih bazena.


Kineska policija spasla 92 deteta iz šaka bande koja ih je otimala i prodavala : Nadlanu.com\nObjavljeno 29. sep 2013. / 15:39:32\nPrema saopštenju kineskog Ministarstva za javnu bezbednost, koje je prenela agencija “Sinhua”, uhapšeno je više od 300 članova bande. Akcija je izvedena u trenutku kada javnost sve glasnije izražava gnev zbog kriminalnih grupa specijalizovanih za kidnapovanje i prodaju dece.\nPosle slučaja otmice deteta u provinciji Henan, u centralnoj Kini, policija je pokrenula istragu, koja je proširena na 11 provincija, uglavnom na jugozapadu Kine.\nTako je razotkrivena banda “sa jasno razgraničenim sektorima delovanja”, pri čemu su deca otimana u provincijama Junan i Sečuan, predavana “kuririma”, koji su iz odvozili u druge oblasti, gde su ih isporučivali “prodavcima”.\nČlanovi bande uhapšeni su još 11. septembra, ali se to saznalo tek nakon saopštenja ministarstva.\nKineska javnost je veoma zabrinuta zbog otmica i trgovine ljudima. Iako vlada stalno obećava da će se obračunati sa organizatorima, ovakvi incidenti su i dalje redovna pojava.\nPolitika “jednog deteta”, koja obuhvata premije za novorođene dečake, dok se devojčice ponekad prodaju ili napuštaju, smatra se jednim od uzroka pojave trgovine decom.\nCilj ove politike je da spreči demografsku eksploziju u zemlji od preko 1,3 milijarde stanovnika. Ljudi koji žive u urbanim sredinama u načelu “ne smeju” da imaju više od jednog deteta, dok bračni parovi u selima mogu da imaju dvoje, ako je provorođeno dete devojčica.\nProšlog meseca nekoliko bračnih parova iz severne provincije Šansi javno su optužili lokalnog lekara da ih je ubeđivao da se odreknu svoje dece neposredno nakon što su se rodila. Slučaj je izazvao veoma burne reakcije u javnosti, pa je nekoliko zvaničnika u toj provinciji smenjeno, dok su lekar i nekoliko ljudi osumnjičenih za trgovinu decom uhapšeni. Neka od otete dece vraćena su roditeljima.\nU decembru prošle godine kineska policija je spasila 89 mališana i uhapsila 355 osobe nakon razbijanja nekoliko lanaca trgovine decom.


Biblioteka dokumenata pruža bezbedno mesto za skladištenje datoteka gde vas i vaše saradnike lako možete da pronađete, radite na njima i da im pristupite sa bilo kog uređaja u bilo kom trenutku. Na primer, možete da koristite biblioteku dokumenata na sajtu u SharePoint Online da biste uskladištili sve datoteke povezane sa određenim projektom ili određenim klijentom. Dodavanje datoteka ili premeštanja datoteka između fascikli je lako kao prevlačenje i otpuštanje sa jedne lokacije na drugu.\nPodrazumevana lokacija u SharePoint Online i SharePoint Server 2019 obuhvata biblioteku dokumenata, a jednu se automatski kreira kada kreirate novu stranicu. Možete da dodate dodatne biblioteke dokumenata na sajt po potrebi. Ovo je korisno, na primer, ako treba da ograničite pristup skupu datoteka. Svaka biblioteka dokumenata prikazuje listu datoteka, fascikli i ključnih informacija o svakom, na primer ko je kreirao ili poslednji izmenio datoteku. Ove informacije možete da koristite da biste organizovali datoteke i olakšali im pronalaženje.\nMožete i da sinhronizujete datoteke sa novim OneDrive klijentom za sinhronizaciju ili da kreirate obaveštenje da biste primili obaveštenje kada se nešto promeni.\nMožete da dodate nove kolone i izaberete kolone za prikaz tako što ćete kliknuti na + ili + Dodavanje kolona sa krajnje desne strane zaglavlja kolona ako ste u prikazu liste ili, ako ste u prikazu pločica, tako što ćete kliknuti na dugme , a zatim kliknuti na na krajnjoj desnoj strani kouma n zaglavlja.\nDodatke prostora za skladištenje i druga ograničenja softvera u sistemu SharePoint Online\nKada treba da koristim biblioteku dokumenata umesto OneDrive for Business ?


srbijasport.net - Vesti - Superliga Srbije - Kragujevčani na "Karađorđu" traže izlaz iz rezultatskog ćorsokaka\nSreda, 08.12.2021 19:54\nNakon pune tri nedelje fudbaleri Radničkog 1923 se ovog vikenda vraćaju na superligašku scenu. "Crvene" u nedelju, 24. oktobra, od 17 časova na stadionu “Karađorđe” u Novom Sadu očekuje duel sa ekipom Vojvodine, u utakmici 14. kola Linglong Super lige Srbije.\nUmesto da proteklu prvenstvenu pauzu iskoristi za predah i punjenje baterija za nastavak sezone, kragujevački superligaš se iznenada našao se u paklu korone, koja je uz postojeće probleme sa povredama nekih od ključnih igrača dodatno zakomplikovala kadrovsku situaciju u klubu sa “Čika Dače”.\nMada su pristali da u desetkovanom sastavu izađu na megdan surduličkom Radniku u utakmici šesnaestine finala Kupa Srbije, Kragujevčani su bili primorani da usled izuzetno nepovoljnog zdravstvenog biltena odlože gostovanje niškom imenjaku u sklopu prethodnog, 13. kola Linglong Super lige Srbije.\nNije situacija sa igračkim kadrom kragujevačkog superligaša nimalo ružičasta ni uoči odlaska u “Srpsku Atinu”. Van stroja je i dalje najbolji strelac Kragujevčana Marko Mirić, čiji se povratak na teren očekuje tek nakon utakmice sa Crvenom zvezdom, još uvek je povređen i Miloš Brnović, dok su Miloš Vidović, Đorđe i Saša Jovanović u izolaciji zbog kovida.\nI pored svih tih izostanaka u kragujevačkom timu ne očajavaju, već su uvereni da će svi igrači koji u nedelju popodne istrče na teren stadiona “Karađorđe” pružiti svoj maksimum i da će dostojno reprezentovati klub u duelu sa renomiranim protivnikom.\n- Ne želim da potenciram tu vrstu problema, jer sam svestan da se to može shvatiti kao neka vrsta traženja alibija u slučaju eventualnog neuspeha. Sigurno je da svi igrači koji su trenutno u trenažnom procesu imaju apsolutno poverenje svih nas iz stručnog štaba i ne sumnjam da će biti maksimalno posvećeni ispunjenju zacrtanih zadataka. Sa druge strane, izostanak nekolicine prvotimaca otvoriće prostor igračima sa manjom minutažom da se nametnu – poručuje strateg Kragujevčana Vladimir Radenković, koji se uspešno oporavio od koronavirusa i predvodiće svoj tim na predstojećem gostovanju u Novom Sadu.\nO novosadskoj “staroj dami” ne treba trošiti previše reči. I pored toga što rezultatski ne briljira u poslednje vreme, Vojvodina je protivnik vredan svakog respekta, klub velike tradicije, koji je iznedrio neke od najvećih igrača sa ovih prostora.\nNovosađani i ove sezone u svojim redovima imaju par mladih fudbalskih bisera, koji bi tek trebali da zasijaju pravim sjajem. Igrači poput Mirka Topića, Mladena Devetaka, Uroša Kabića, Marka Bjekovića, Dejana Zukića predstavljaju budućnost Vojvodine i srpskog fudbala.\nNaravno da su za jednu ekipu koja daje toliki prostor mlađim igračima rezultatske oscilacije manje-više očekivane i da su deo sazrevanja ove generacije talentovanih fudbalera. Vojvodina je bez pobede u poslednja tri kola, pa će svakako sa dosta motiva ući u predstojeći duel sa Kragujevčanima.\n- Vojvodina je prilično ozbiljna i nezgodna ekipa, koja u svojim redovima ima igrače izrazitog atletskog profila. Naravno, kao i svaka druga ekipa i oni imaju određene mane, koje ćemo mi pokušati da iskoristimo. Dobro se pripremamo i mislim da ćemo uspešno odgovoriti predstojećem izazovu – optimista je Radenković.\nKragujevački superligaš je nakon dve uzastopne pobede protiv Voždovca i Novog Pazara ponovo upao u neku vrstu ćorsokaka. Nakon debakla na gostovanju ekipi Metalca u Gornjem Milanovcu, došao je još jedan bolan poraz u susretu sa lazarevačkom Kolubarom na “Čika Dači”, a ovaj sumorni period “crvenih” zaokružila je eliminacija od surduličkog Radnika u šesnaestini finala Kupa Srbije.\nPeriod lošijih rezultata nije poremetio harmoniju među igračima Radničkog 1923, koji se nadaju da bi već u Novom Sadu mogli da ugledaju svetlo na kraju tunela.\n- Očekuje nas sigurno jedna jako teška utakmica protiv kvalitetnog protivnika, kao što je ekipa Vojvodine. Dobro smo ih skenirali, uvideli sve njihove prednosti i nedostatke, tako da se nadamo pozitivnom rezultatu. Atmosfera u timu je dobra, sada je i šef ponovo sa nama i verujemo da će nam se naporan rad na treninzima tokom protekle sedmice isplatiti – ističe neumorni Uroš Vidović, jedan od ljubimaca kragujevačke publike.\nUtakmicu sa “Karađorđa” direktno će prenositi Televizija Arena Sport na svom prvom programu.\nSuperliga Srbije Muškarci Linglong Superliga Srbije Radnički 1923 Vojvodina Srbija Šumadijski okrug Kragujevac-Stari Grad Kragujevac\nRadnički 1923 prekinuo saradnju sa Radenkovićem


Srbija ima najveći porast broja dolazaka kineskih turista u Evropi\nBack TURIZAM TURISTIČKE ORGANIZACIJE Srbija ima najveći porast broja dolazaka kineskih turista u Evropi\nutorak, 16 april 2019 07:14\nBezvizni režim sa Kinom i intenzivne kampanje na društvenim mrežama svrstali Srbiju na vrh liste evropskih destinacija po porastu broja stranih turista. Prema podacima Turističke organizacije Srbije, naša zemlja je destinacija sa drugim najvećim rastom noćenja i dolazaka stranih turista u Evropi, u 2018. godini. Istovremeno, prema izveštaju Evropske turističke komisije (ETC), naša zemlja je ostvarila najveći porast broja kineskih turista i na prvom je mestu u odnosu na ostale evropske destinacije, sa rastom od preko 100%.\nU analizi Evropske turističke komisije navedeno je da su razlozi za petnaestoprocentni (+15%) porast broja stranih turista, bezvizni režim koji Srbija ima sa Kinom kao i intenzivne onlajn kampanje. Tokom ovih kampanja, višestruko je uvećana publika koja prati TOS-ove naloge na društvenim mrežama dok video sadržaji koji promovišu turističku ponudu Srbije beleže milionske preglede.\nIstovremeno, Turistička organizacija Srbije, nastavlja aktivnu promociju na kineskom tržištu i od 15. do 17. aprila nastupa na sajmu COTTM u Pekingu. Zbog činjenice da najveći broj kineskih turista, koji dolaze organizovano, žele da obiđu i veći deo regiona, TOS na ovom sajmu nastupa zajedno sa Nacionalnom turističkom organizacijom Crne Gore kako bi predstavili objedinjene turističke ponude dve zemlje. Na štandu se predstavljaju i Turistička organizacija Beograda, hoteli Holiday Inn Express i Prag Kopernikus, kao i agencije: Omnitours, Glob Metropoliten, Asteria, Uniline i Alphatravel. Tokom sajma u Pekingu, direktorka TOS-a Marija Labović nastupila je kao glavni panelista na konferenciji pod nazivom “The Evolution of Destination Marketing in Chinese Market”.


SKUPŠTINA POTVRDILA ODLUKE GRADSKOG VEĆA: Prihvaćen program otuđenja gradskog građevinskog zemljišta – Zrenjanin\n19/02/2021 26/02/2021 List Zrenjanin\nOdbornici Skupštine grada drugi put ove godine donosili su važne odluke za Grad Zrenjanin. Na šestom sazivu potvrđene su odluke donete na prošlonedeljnom zasedanju Gradskog veća.\nSkupština je održana danas u sali Kulturnog centra a utvrđeni dnevni red imao je 16 tačaka i tokom sednice nije pretrpeo izmene ili dopune. Predloge dopuna dnevnog reda koji ni ovog puta nisu bili usvojeni podneli su odbornik Aleksandar Korovljev (pokret „Dosta je bilo“) i odbornica Mirjana Grujić (DSS) a ticali su se studije o proceni negativnog uticaja budućeg pogona kompanije „Šandong Linglong“ na zdravlje građana. Opozicija je komentarisala i Javnu raspravu o proceni uticaja na životnu sredinu fabrike guma koja je juče održana u Novom Sadu, a građani bili uskraćeni da prisustvuju.\nKao najznačajnija tačka, usvojena odlukom većine odbornika je prihvatanje Programa otuđenja građevinskog zemljišta u javnoj svojini grada Zrenjanina za 2021. godinu. Komentarišući ove odluke, zamenik gradonačelnika Zrenjanina Saša Santovac rekao je da, njihovim usvajanjem, Grad Zrenjanin i Gradska uprava žele i da izađu u susret investitorima i da se suoče s nekim prisutnim problemima.\n– Usvajanjem Programa otuđenja gradskog građevinskog zemljišta ispunjavamo obavezu Gradske uprave da tu proceduru obavi do 30. marta i na osnovu uvida u raspoložive parcele ponudili smo ih brojnim zainteresovanim investitorima. Veća su i sredstva u budžetu za infrastrukturno opremanje tih lokacija – objasnio je Santovac.\nOdbornici su bili saglasni i sa dopunom Posebnog programa korišćenja subvencija iz budžeta Grada za JKP „Vodovod i kanalizacija“ za 2021. godinu, a prihvatilo je i promene i dopune programa poslovanja ovog Javnog preduzeća za tekuću godinu.\nSkupština je prihvatili ideju da Grad pristupi članstvu Udruženja „Tri plus“ iz Čačka, čiji je cilj pružanje podrške porodici, podsticaju rađanja i porastu nataliteta.\nUsvojeni su i predlog izmena u Planu generalne regulacije „Dolja“ u Zrenjaninu. Menja se i gradska Odluka o parkiranju, jer su joj dodate odrednice koje se tiču napuštenih vozila, što do sada u njoj nije bilo definisano. Promene će pretrpeti program poslovanja JKP „Čistoća i zelenilo“ za 2021. godinu, a pred odbornike je iznet i usvojen izveštaj o radu Gradskog štaba za vanredne situacije u prošloj i plan rada za ovu godinu, kao i plan rada Komunalne milicije za 2021. godinu.\n← KULTURNI CENTAR: Predstava „Ljubav do groba”\nZRENJANIN ODAJE POŠTU ĐORĐU BALAŠEVIĆU: Odlazak velikog muzičara i umetnika →


Zatvorena gradska deponija u Šapcu | Energetski portal Srbije\nZatvorena gradska deponija u Šapcu\n15.08. 2014 Svet\nPosle 23 godine gradska deponija juče je zatvorena za dalje odlaganje smeća. Iako je smeštena na samo nekoliko stotina metara od centra grada, na nju je svakodnevno odlagano oko 100 tona smeća. Celokupna dnevna količina smeća od danas će biti odvožena na Regionalnu deponiju „Srem-Mačva” u Sremskoj Mitrovici.\n„Posebno je važno za građane Šapca, pre svih stanovnike Benske Bare, to što je počelo prekrivanje deponije čistom zemljom kako bi što pre nestala ružna slika ovog dela grada i bili neutralisani neprijatni mirisi koji se svakodnevno šire sa „dudare”, istakao je gradonačelnik Šapca Nebojša Zelenović.\nZa prekrivanje deponije biće potrebno više od 50.000 kubika zemlje, a sanacija terena trajaće do kraja godine.\nKako je objasnio Nenad Tomoć, pomoćnik direktora JKP „Stari grad”, kamioni od danas smeće odvoze na transfer stanicu, odakle, nakon presovanja i pretovara, smeće odlazi u Sremsku Mitrovicu. Osnovna sanacija deponije podrazumeva nasipanje zemljom i njeno pretvaranje u parkovsku površinu. Na delu deponije gde je formirano brdo biće postavljeni biotrnovi koji gasove iz tela deponije izvode na površinu.\nIz Šapca će put deponije u Sremsku Mitrovicu svakoga dana odlaziti pet do šest tura sa po 20 tona smeća. Odnošenje smeća sa seoskog područja očekuje se od naredne godine.\nPrema rečima Ivana Jerotića, pomoćnika direktora JKP „Stari grad”, Šabac je i dalje podeljen u sedam reona, a građani će iznositi smeće prema uobičajenom rasporedu.\n„Probni rad je ukazao na sve tehničke nedostatke tako da smo imali dovoljno vremena da poboljšamo čitav proces na transfer stanici i stvorimo mogućnost da celokupnu dnevnu količinu smeća iz Šapca ispresujemo, pretovarimo i prevezemo u Sremsku Mitrovicu, kaže Srđan Kličković, direktor Regionalne deponije „Srem-Mačva”.\nVrednost Regionalne deponije „Srem-Mačva” je oko 11 miliona evra. Evropska unija investirala je 7,3 miliona, dok je ostatak obezbeđen iz bužeta Šapca i Sremske Mitrovice (2,3 miliona evra) i Fonda za zaštitu životne sredine (87 miliona dinara).\ndeponija u Šapcu


Home / Kultura&obrazovanje / Biblioteka / Otrgnuti od zabrava: Promovisan Banjački rječnik\nU Narodnoj biblioteci Srebrenica u okviru programa manifestacije „Dani Srebrenice 2019“ danas je promovisan „Banjački rječnik“ autora doktora medicine Radomira Pavlovića.\n„Ovo je specifičan i karakterističan jezik neimara koji su mnogi nazivali i tajni jezik jer je najviše služio majstorima da se razumiju, komuniciraju“, kaže Pavlović.\nPavlović se već duže bavi istraživanjem Osata, jezika i kulture, a osaćanski jezik danas je gotovo nestao i koristi ga veoma mali broj ljudi sa svega nekoliko desetina banjačkih pojmova i riječi.\n„Banjački rječnik“ ima više od 300 riječi i pojmova koji su sakupljeni u ovom kraju zahvaljujući nekolicini ljudi koji ovaj jezik poznaje, odlučeno je da se sabere što više pojmova i izda riječnik i ovo je prvo pisano izdanje jezičkih pojmova i izraza “banjačkog govora”.\nPavlović je i pokretač manifestacije “Osaćanski dani”, a kako kaže Ministarstvo prosvjete i kulture Republike Srpske planira da ovaj gotovo zaboravljeni jezik kandiduje i za uvrštavanje na UNESCO-ovu listu nematerijalne kulturne baštine.


Synology RS1221+ – Kad 4K i 8K video-snimci dođu na naplatu | PC Press\nSynology RS1221+ – Kad 4K i 8K video-snimci dođu na naplatu\n14. oktobar 2021. 15. oktobar 2021. PC Press\nPočeli ste kao mala firma koja se bavi snimanjem proslava da biste polako proširili delatnost i pomažete YouTube generaciji u pravljenju modernih video-klipova. Međutim, u doba 4K HDR i 8K video-snimaka čuvanje svih tih podataka postaje problem, pa je možda došao pravi trenutak da malo proširite kapacitete svog lokalnog servera.\nZa veći kapacitet\nSynology RS1221+ je mali, kratki „debeljko” koji predstavlja vrlo elegantno rešenje za proširenje kapaciteta vašeg lokalnog rek-servera. Sa osam slotova za 3,5-inčne i 2,5-inčne uređaje u doba kada su 16 TB HDD-ovi dostupni na tržištu, ovo je prilika da jednim udarcem ubijete nekoliko muva. Napomenućemo da Synology RS1221+ dolazi i u RS1221RP+ verziji, a jedina razlika je u tome što potonji ima redundantna napajanja od 350 W, naspram jednog od 250 W, dostupnog u „osnovnoj” verziji.\nJedna od glavnih prednosti ovog modela jeste to što je njegovo kućište samo pola dužine standardnog slota za rek-ormane, što znači više prostora za kablove i bolji protok vazduha unutar servera.\nBudući da se AMD Ryzen V1500B pokazao kao odlično rešenje kako za napredne korisnike, tako i za kolaborativna poslovna rešenja, ne čudi mnogo što se Synology odlučio da za srce svog sistema odabere baš ovaj CPU. Da je RS1221+ više okrenut poslovnim korisnicima, kaže nam i podrška za ECC memoriju, koja je značajna za poslovna okruženja, jer eliminiše greške u radu s podacima. Na raspolaganju vam je 4 GB DDR4 memorije, a maksimalno je podržano 32 GB preko dva SO-DIMM slota.\nDa podsetimo, do grešaka u radu s memorijom dolazi zbog elektromagnetnih smetnji koje uzrokuju da se bitovi podataka promene (iz 1 u 0 ili obratno). Kako je ovo praktično nemoguće izbeći, ECC memorija ima mogućnost da detektuje i ispravi najčešće greške u radu s memorijom. ECC memorija je znatno skuplja i malo sporija od standardne memorije.\nPovezivanje se obavlja preko 4 1 Gb/s porta koji podržavaju agregaciju i preuzimanje u slučaju otkaza (failover), a za slučaj da vam je ovo sporo, preko integrisanog PCIe Gen3 x4 slota možete dodati 5 Gb/s ili 10 Gb/s karticu i značajno ubrzati komunikaciju s drugim uređajima. Preko E10M20-T1 kartice takođe se mogu obezbediti i dva slota za NVMe drajvove, koji nedostaju u standardnoj konfiguraciji, bilo da ih koristite za keširanje ili prosto proširenje kapaciteta, a može poslužiti i za cache memoriju ako se upari sa Synology NVMe memorijom. USB 3.2 Gen1 portovi su na zadnjoj strani za brzo povezivanje eksternih uređaja, mada bi bilo korisnije smestiti ih napred, posebno ako ne koristite šine za smeštanje ovog uređaja u serverski orman.\nPročitajte i: Western Digital predstavio hard diskove od 20 terabajta\nČak iako vam zafali prostora, preko eSATA porta moguće je povezati 1U RX418 sa četiri slota za HDD/SSD i time svoj prostor podići na 12 diskova. Topla preporuka je i da razmislite o RS1221RP+ verziji, jer su oba napajanja modularna i u slučaju otkaza njihova zamena je krajnje jednostavna.\nModularnost na vrhunski način\nModularnost ovog NAS-a nam se jako svidela, pa kada izvadite sve fioke iz kućišta, nećete naići ni na jedan kabl, što znači da će svih osam diskova imati odličan protok vazduha preko dva 80-mm ventilatora sa obe strane.\nJedan od najboljih operativnih sistema za NAS uređaje, Synology DSM dolazi u verziji 7 i uključuje veliki broj aplikacija, kao što su Office, Drive, Active Backup for Business, Surveilance Station (za video-nadzor), Virtual Machine Manager, Synology Photos, Audio, Video i File Station za pristup različitim tipovima podataka, DLNA server Plex, alate za migraciju na popularne cloud servere i mnogo toga.\nDragoceno obilje servisa\nKupovinom jednog ovakvog uređaja za svoj server korisnici dobijaju mnogo toga. Umesto plaćanja cloud rešenja na mesečnom ili godišnjem nivou, investicija u lokalno NAS rešenje uštedeće mnogo novca na duže staze.\nSynology DSM je Linux OS koji u sebi već ima pregršt mogućnosti, a uvek postoji mogućnost proširenja dodavanjem novih aplikacija. Pošto se pretpostavlja da ćete podatke držati u nekom RAID nizu zarad njihove bezbednosti, celokupni bekap računara možete automatizovati HyperBackup rešenjem. Ova aplikacija omogućava vam ne samo da odaberete lokalne računare koji će se bekapovati periodično već to možete uraditi i s popularnim servisima, kao što su Google Drive, Dropbox i ostalim S3 kompatibilnim servisima. Hyperbackup vam dozvoljava da odaberete i tip bekapa, bilo da želite inkrementalni backup, proveru integriteta podataka, prostu deduplikaciju (uklanjanje nepotrebnih kopija podataka) ili jednostavnu sliku sistema za slučaj da vam je potreban brz oporavak posle neke neželjene situacije.\nZa one koji koriste virtuelne mašine, tu je i VMware vSphere 6 i VAAI integracija, s plaćenim licencama koje ne zahtevaju dodatne investicije. Dodajte tome i podršku za Windows ODX za brži transfer podataka, te Synology Storage Console za upravljanje većim brojem Synology NAS/SAN uređaja u VMware ili Windows okruženjima i jasno vam je da kupovinom Synology rešenja praktično besplatno dobijate gomilu licenci i aplikacija koje biste morali zasebno da kupujete.\nOd aplikacija koje su uključene u Synology DSM korisnici u poslovnom okruženju će se obradovati Synology Office paketu koji predstavlja alternativu popularnim Office aplikacijama, s naglašenom podrškom za rad u okruženju s više korisnika i sinhronizacijom u realnom vremenu. Synology Chat će vam omogućiti da bezbedno i jednostavno komunicirate, s komunikacijom koja ne izlazi van okvira vaših servera, dodajući tako još jedan nivo sigurnosti podataka.\nAko tome dodate i Synology Drive, možete imati lični cloud server, ponovo bez ikakvih dodatnih troškova, i sa fleksibilnim upravljanjem prostorom za svakog od korisnika, a opet s dodatnim nivoom bezbednosti, jer se podaci fizički nalaze tu pored vas.\nSvoj kreativni haos možete poboljšati uz Synology Photos. To je aplikacija savršena za korisnike koji rade sa slikama i video‑snimcima, jer omogućava bolju pretragu podataka zahvaljujući mašinskom učenju i AI algoritmima. Oni automatski grupišu fotografije i snimke sa sličnim licima, ljudima i mestima, bez obzira na to gde ste ih vi sačuvali, maksimalno olakšavajući pretragu.\nUgrađeni Synology Surveilance Station je aplikacija koja će u potpunosti preuzeti kontrolu nad vašim sistemom za video‑nadzor kako u kancelariji, tako i kod kuće, štedeći vam na taj način investiciju u dodatni napredni softver. Od opcija imate snimanje uživo sa aktivnim obaveštenjima u slučaju incidentnih situacija, preko bogate palete podržanih kamera do jednostavnog interfejsa koji omogućava da vaš NAS zameni NVR uređaje i tako vas dodatno poštedi nepotrebnog troška. Naravno, tu je i mobilna aplikacija, a Synology nudi i naprednu video‑analizu snimaka korišćenjem AI algoritama i mašinskog učenja, te prepoznavanje lica s visokom stopom preciznosti.\nDodajte na sve to File, Photo, Video i Audio Station servise koji vam omogućavaju da svim podacima ili samo određenom tipu pristupite gde god da se nalazite, bilo preko računara ili mobilne aplikacije. Od kreiranja personalnih plejlista, preko kolekcija snimaka i fotografija, do prostog pristupa podacima sa udaljene lokacije – sve ovo je već ugrađeno u Synology NAS.\nIako možda deluje kao da RS1221+ modelu možda nedostaju neke funkcije, E10M20-T1 kartica može da vam omogući proširenje u sferi u kojoj vam je to potrebno, bez inicijalnog plaćanja nečega što vam možda neće trebati u budućnosti. Ako već imate server, a ponestaje vam prostora za rad, video-nadzor, virtuelne mašine ili prosto deljenje podataka, ne tražite dalje – Synology RS1221+ i RS1221RP+ su odlična rešenja koja nude mnogo i ostavljaju prostor za proširenje mogućnosti u budućnosti, kada se za to ukaže potreba.\nSkenirajte i kupite Synology RS1221+ NAS uređaj\nASBIS Srbija – ovlašćeni distributer Synology proizvoda u Republici Srbiji.\nKorisna adresa: asbis.rs\nTagovi: hard diskovi, NAS, skladište, Synology, Synology RS1221+\n← Heliant telemedicina: Zdravlje na daljinu\nNaučnici koriste kvantno računarstvo za otkrivanje znakove života na drugim planetama →


Kad mediji izazovu paniku\nKoliko god se debatuje o tome da li mediji učvršćuju ili menjaju mišljenje pojedinca, činjenica je da je uticaj koji imaju na društvene odnose, višeslojan i do te mere složen da veoma lako može da dovede do izazivanja opšte panike.\nPanika, kao osećaj koji predstavlja iznenadan i veoma jak strah pojedinca ili grupe, najčešće je uzrokovana dovođenjem u pitanje života jedinke ili grupe. Sama reč panika potiče od grčke reči panikom koja znači povezanost sa Panom, bogom šuma i livada čiji je bes proizvodio zvuke koji su kod ljudi i životinja izazivali smrtni strah.\nU cilju smanjivanja mogućnosti za nastanak sveopšte panike, mnoge države su ograničile slobodu govora. Tako na primer u nekim zemljama je zabranjeno uzvikivanje „Vatra“ ili „Požar“ u bioskopskim i pozorišnim salama ako u datom trenutku ništa ne gori, kao i poruke mržnje na mestima gde se okupljaju grupe ljudi različitih uverenja (fudbalska utakmica, protesti).\nDa bi se smanjio broj žrtava do kojih bi moglo da dođe zbog ovakvog oblika straha, koje obično izaziva haotično ponašanje i gubitak svakog oblika samokontrole, arhitekte i građevinski inženjeri tokom projektovanja zgrada vode računa o eventualnim paničnim kretanjima grupa iz objekata koje projektuju.\nUverenje o tome koliko su mediji moćan instrument uticaja na stavove i ponašanje mase, dobili smo za Noć veštica, 30. oktobra davne 1938. godine, kada se na delu videlo šta može da se desi kada se mediji poigraju istinom u pravom trenutku.\nTog dana je Radio Teatar Merkur, emitovao kao specijal emisiju na CBS-u radio dramu “Rat svetova”, koju je po istoimenom romanu Herberta Džordža Velsa režirao Orson Vels. Bez bilo kakvih loših namera, on je osmislio rediteljski koncept realizacije drame u kome slušaoci učestvuju u direktnom prenosu invazije Marsovaca na Zemlju, što ju je ovekovečilo u istoriji kao primer zloupotrebe moći koju mediji mogu da izvrše.\n"Dame i gospodo, prekidamo program najnovijim vestima: U dvadeset minuta do osam, profesor Farel iz 'Maunt Dženings' opservatorije je video nekoliko eksplozija plina koje su se pojavile u pravilnim razmacima na Marsu".\nMada je Vels “direktnim prenosom trenutnog napada Marsovaca” samo želeo da se našali povodom praznika Noć veštica, mnogi slušaoci su propustili ili jednostavno igrnorisali najavnu špicu, pa verujući da se radi o informativnom programu, došli u stanje neviđene panike. Neki od njih su bili ubeđeni da osećaju miris otrovnog gasa, kao i da su videli odsjaje borbi u daljini. Od šest milliona ljudi koji su slušali emisiju, šalu nije shvatilo 1.7 miliona Amerikanaca od kojih se 1.2 miliona snažno uspaničilo.\nNakon ovog događaja, Orson Vels i Teatar Merkur su jedva izbegli kaznu pravdajući se da su slušaoci u više navrata bili obavešteni da slušaju radio-dramu i da je reč o šali, a CBS-u je zabranjeno da ubuduće u radio-dramama koristi najavu “prekidamo program zbog važnog obaveštenja”.\n"Doviđenja svima i zapamtite lekciju koju ste naučili večeras. Taj nasmejani uljez u vašoj dnevnoj sobi je bundeva, a ukoliko vam neko pozvoni na vrata, to nije Marsovac, već Noć veštica".\nZbog snage koju proizvode u društvu, mediji se često nazivaju sedmom silom. Hteli mi to ili ne, oni su odavno deo naše svakodnevice, shodno tome na njima je i velika odgovornost prilikom izbora onoga što se u vidu informacije pušta u etar.\nDanas, izazivanje panike putem sredstava javnog informisanja često je samo put nesavesnih medija da dobiju što veće parče medijskog kolača i privuku publiku u velikoj konkurenciji. Najave „najhladnije zime ikad“ koja se ponavlja svake jeseni kao reklama za kupovinu ogreva, do preterivanja u izveštajima o broju žrtava i srazmerama prirodnih katastrofa su naša svakodnevnica. Iako postoje zakonski okviri koji sankcionišu iznošenje neistina čini se da štampani mediji, dok god im je dozvoljeno da na kraj rečenice stave upitnik, mogu da napišu sve što uspeju da domisle u periodu između dva izdanja.\nNoć veštica i rat svetova\nTreći milenijum, vek ratnika i zombija\nKomšija Selak, zvezda svetskih medija\nKad narod prolupa